Държавен вестник, бр. 22, 2010 г., стр. 41

БРОЙ  22	
Д Ъ Р Ж А В Е Н  В Е С Т Н И К 	
СТР.  41  
Чл. 10. (1) При постъпила молба за изда­
ване на български личен документ на непод­
вижни или трудно подвижни лица, които не 
могат да се явят в звената „БДС“ при СДВР/
ОДМВР или в ДБДС – МВР за подаване на 
заявление, директорът на СДВР/ОДМВР или 
ДБДС – МВР се разпорежда относно изпъл­
нението на молбата. 
(2) Служителят разпечатва заявление с 
данните на лицето, отива на място, като носи 
със себе си мобилната станция и разпечата­
ното заявление. 
(3) На място чрез мобилната станция се 
снемат необходимите биометрични данни на 
заявителя. 
(4) След връщане в съответната структура 
на МВР станцията се включва в мрежата на 
МВР към НАИФ „НРБЛД“, служителят из­
вършва дейността „Приемане на заявлението“, 
след което данните се прехвърлят в НАИФ 
„НРБЛД“ и продължава дейността по въвеж­
дане на заявлението.
Чл. 11. Приетите в СДВР/ОДМВР заявления 
за издаване на български лични документи на 
бежанци, чужденци с хуманитарен статут и 
чужденци, получили убежище, се комплектоват 
по папки и с опис и придружително писмо се 
изпращат в ДБДС – МВР за въвеждане, кон­
трол преди персонализация и персонализация.
Чл. 12. (1) От НАИФ „НРБЛД“ може да се 
прави разпечатка, която да съдържа снимка на 
лицето на заявителя, заснета с биометричната 
станция, и неговите актуални лични данни за 
извършване на идентификация.
(2) Разпечатката по ал. 1 на заявленията 
за издаване на български лични документи 
на бежанци, чужденци с хуманитарен статут 
и чужденци, получили убежище, се прави в 
ДБДС – МВР и се изпраща за съгласуване на 
Държавната агенция за бежанците.
Чл. 13. Приетите заявления се предават на 
служителя, извършващ дейността „Въвеждане 
на приетото заявление в НАИФ „НРБЛД“.
Раздел IV
Обработка на заявленията
Чл. 14. Обработката на заявленията включва: 
1. дейност „Въвеждане на приетото заявление 
в НАИФ „НРБЛД“;
2. дейност „Контрол преди персонализация“.
Чл. 15. (1) При осъществяване на дейност 
„Въвеждане на приетото заявление в НАИФ 
„НРБЛД“ служителят чрез баркод или входящ 
номер на заявлението визуализира на екран 
заявлението, потвърждава попълнените данни 
и нанася съответните корекции и актуализации, 
ако е необходимо и са приложени съответните 
документи съгласно ЗБЛД и ПИБЛД.
(2) В случай че заявлението е прието за из­
даване на повече от един документ, се извършва 
въвеждане за всеки един от тях.
(3) Приетите заявления се подреждат в 
папки, групирани по вид на искания доку­
мент, подредени по входящ номер и по вид 
на услугата.
(4) Заявленията, с които е поискано издава­
нето на повече от един документ, се подреждат 
в отделна папка. 
Чл. 16. В зависимост от организацията на 
работа дейността по въвеждане на заявлението 
може да се извършва в РУ на МВР, СДВР/
ОДМВР и ДБДС – МВР. Служителят, извър­
шил дейността, посочва двете си имена и се 
подписва на гърба на заявлението.
Чл. 17. При приключване на папката чрез 
НАИФ „НРБЛД“ се отпечатва опис и се предава 
на служителя, извършващ дейността „Контрол 
преди персонализация“. 
Чл. 18. Дейността „Въвеждане на приетото 
заявление в НАИФ „НРБЛД“ по приети в РУ 
на МВР при СДВР/ОДМВР заявления за из­
даване на СУМПС в случаите по чл. 33, ал. 2 
ПИБЛД се извършва от съответното звено 
„Пътна полиция“ при СДВР/ОДМВР. 
Чл. 19. (1) Дейността „Контрол преди персо­
нализация“ се извършва само в звената „БДС“ 
при СДВР/ОДМВР и ДБДС – МВР. 
(2) За всяко едно заявление служителят из­
вършва проверка как ще изглежда заявеният 
персонализиран документ (като форма, дължина 
на полетата, изписване на латиница и др.).
(3) При потвърждаване на вида на готовия 
документ за всички заявления от цялата папка 
данните се прехвърлят за персонализация.
(4) Служителят, извършил дейността, по­
сочва двете си имена и се подписва на гърба 
на заявлението. 
Раздел V
Персонализация, комплектоване на преписка 
и връчване на персонализираните български 
лични документи
Чл. 20. (1) Дейност „Персонализация“ се 
извършва само в звената „БДС“ при СДВР/
ОДМВР и ДБДС – МВР.
(2) Готовите персонализирани документи се 
предават на служителя, който извършва дей­
ността „Комплектоване на преписка“.
Чл. 21. (1) При осъществяване на дей­
ност „Комплектоване на преписка“ служител 
от звената „БДС“ при СДВР/ОДМВР или 
ДБДС – МВР комплектова преписката, като 
свързва персонализираните документи със за­
явленията, подрежда ги в папки и ги групира 
по място на приемане на заявлението и по вид 
на искания документ, подрежда ги по входящ 
номер и по вид на услугата.
(2) С опис комплектованите преписки се 
изпращат за връчване. 
(3) Комплектованите преписки за издаване 
на български лични документи на бежанци, 
чужденци с хуманитарен статут и чужденци, по­
лучили убежище, се изпращат от ДБДС – МВР